ΘΕΑΤΡΟΠΟΙΗΜΑΤΑ+-ΘΕΑΤΡΟΤΕΧΝΗΜΑΤΑ

= Κατά τη διάρκεια της σχολικής χρονιάς 2016-17 στο μάθημα της Ν.Ε.Λογοτεχνίας της Γ΄Γυμνασίου αξιοποιήθηκε ως διδακτικό εργαλείο η δραματοποιημένη αναπαράσταση βασισμένη στην θεατρική performance. Αυτό το εγχείρημα παρουσιάστηκε σε 3 τμήματα των 22 μαθητών κατά μέσο όρο το καθένα και απλώθηκε σε όλα τα κείμενα που παρουσιάστηκαν κατά τη διάρκεια του έτους. = == Κεντρικό πυρήνα αποτέλεσε η παρουσία των φύλων στα λογοτεχνικά κείμενα της κάθε εποχής. Μια άλλη παράμετρος που προέκυψε κατά την επεξεργασία του θέματος ήταν το ενδιαφέρον που εκδήλωσαν οι μαθητές κατά τη διδασκαλία του ποιήματος «Όσο μπορείς» του Κ.Π. Καβάφη, για το ζήτημα της ανθρώπινης αξιοπρέπειας στην καθημερινή συμπεριφορά των ανθρώπων. Έτσι το τελικό ζητούμενο ήταν να συσχετιστεί το θέμα της παρουσίας του κοινωνικού φύλου με την έννοια της ατομικής αξιοπρέπειας.== = Η ΔΙΑΔΙΚΑΣΙΑ... =

Με αφορμή τη διδασκαλία ενός κειμένου και αφού είχε προηγηθεί η παρουσίαση της εποχής και της βιογραφίας του συγγραφέα και η τυπική λογοτεχνική ανάλυση,
http://metronariston.wikispaces.com/%CE%9B%CE%9F%CE%93%CE%9F%CE%A4%CE%95%CE%A7%CE%9D%CE%99%CE%91

ζητήθηκε από τους μαθητές να προτείνουν κάποια σημεία του κειμένου που θα μπορούσαν να αποδοθούν θεατρικά και να μιλήσουν για το πώς θα μπορούσε να γίνει αυτό.
=== Στη συνέχεια παρουσιάστηκε με σύντομο τρόπο η βασική ιδέα της performance art. Οι μαθητές παρωθήθηκαν να παρουσιάσουν τις σκέψεις τους χωρίς λόγια, με κίνηση ή στάση του σώματός τους επιλέγοντας τον χώρο, τον φωτισμό, ενώ υπήρξαν μαθητές που αξιοποίησαν τους διαδραστικούς πίνακες των αιθουσών για ηχητική επένδυση και για να δημιουργήσουν σκηνικό. Αυτή η διαδικασία αξιοποιήθηκε στη διδασκαλία αρκετών κειμένων και, αφού κατά κάποιο τρόπο εμπεδώθηκε, έγινε η πρόταση να αξιοποιηθεί στη θεματική εβδομάδα. Οι μαθητές κλήθηκαν να σχηματίσουν ομάδες με δική τους επιλογή και να επεξεργαστούν ένα ή περισσότερα κείμενα και τους δόθηκε το περιθώριο να έχουν κατά το δυνατόν ευελιξία στις επιλογές τους, να αναλάβει ο καθένας όσες δράσεις ήθελε σχετικά με την παραγωγή του τελικού προϊόντος της κάθε ομάδας και να αξιοποιήσει επίσης όσους πόρους επέλεγε. ===

===Παράλληλα, σε κάθε διδασκόμενο κείμενο δόθηκε έμφαση στην αξιοποίηση ασκήσεων δημιουργικής γραφής και οι μαθητές καλούνταν να παραγάγουν λογοτεχνικά κείμενα ποιητικά ή πεζά, υποδυόμενοι είτε τον ρόλο λογοτεχνικών ηρώων του κειμένου, προσώπων που μπορεί να ζούσαν στην εποχή του κειμένου ή να προσεγγίζουν τη βασική θεματική του ως λογοτέχνες ή ως έφηβοι της εποχής μας.===

ΚΑΠΟΙΑ ΔΕΙΓΜΑΤΑ .....ΜΕ ΕΝΑ ΠΟΙΗΜΑ
===Ένα σημαντικό ζήτημα αποτέλεσε ο χώρος στον οποίο θα μπορούσε να απλωθεί αυτή η προσέγγιση του μαθήματος της Λογοτεχνίας. Αυτό προέκυψε, επειδή κατά την αρχική παρουσίαση των ιδεών των μαθητών ο χώρος της τυπικής αίθουσας ήταν δεσμευτικός και περιορισμένος, ενώ λόγω της ανάγκης μετακίνησης των θρανίων χανόταν πολύς χρόνος. Λόγω της διαθεσιμότητας πολλών κενών αιθουσών στο κτίριο ζητήθηκε και δόθηκε άδεια να διαμορφωθεί μια αίθουσα κατάλληλα, προκειμένου να γίνεται η διδασκαλία και η παρουσίαση των εργασιών. Προσφέρθηκαν από τους γυμναστές του σχολείου στρώματα για να κάθονται οι μαθητές και με έξοδα της σχολικής επιτροπής έγινε προμήθεια χαμηλού κόστους υλικών (χαρτί, φακοί, κεριά, μαρκαδόροι…). Η προσφορά του Συλλόγου Γονέων να παρέχει σκουρόχρωμες κουρτίνες για τα παράθυρα της πρόσοψης ολόκληρου του κτιρίου, αξιοποιήθηκε για συσκότιση της αίθουσας, που κατά καλή τύχη βρίσκεται στην επί του δρόμου πρόσοψη. Σε αυτό το εγχείρημα ήταν καθοριστική η εξαιρετικά πρόθυμη συμμετοχή των μαθητών.===


 * Οι μαθητές κλήθηκαν να σχηματίσουν ομάδες με δική τους επιλογή και να επεξεργαστούν ένα ή περισσότερα κείμενα και τους δόθηκε το περιθώριο να έχουν κατά το δυνατόν ευελιξία στις επιλογές τους, να αναλάβει ο καθένας όσες δράσεις ήθελε σχετικά με την παραγωγή του τελικού προϊόντος της κάθε ομάδας και να αξιοποιήσει επίσης όσους πόρους επέλεγε. Δύο εβδομάδες πριν τη λήξη του σχολικού έτους και κατά τη διάρκεια της θεματικής εβδομάδας, που ήταν η τελευταία, παρουσιάστηκαν οι σκηνές και όλοι οι μαθητές του κάθε τμήματος συζήτησαν, σχολίασαν , αντιπρότειναν και ονόμασαν τις σκηνές. Ιδού μικρά σενάρια... **










 *  Όλες αυτές οι δράσεις βοήθησαν στο να συνειδητοποιήσουν οι μαθητές την δυναμική των λογοτεχνικών τεχνικών, των αφηγηματικών τρόπων και σχημάτων λόγου, να καταστούν ικανοί να επενδύσουν με λόγια τα θεατρικά τους δημιουργήματα, να αναπτύξουν συνεργατικότητα και εν τέλει, έστω και για λίγο, έγιναν δημιουργοί, εν δυνάμει λογοτέχνες- σεναριογράφοι-σκηνοθέτες- σκηνογράφοι- ηθοποιοί. **